Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 1 Pv 560/14/6609	Rimavská Sobota, 18.11.2014
EEČ : 2-49-143-2014

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
14.03.2008 v Rimavskej Sobote na Hlavnom námestí 10 v predajni SVM Elektro uzatvoril zmluvu č. 3803115956 so spoločnosťou XXXXX XXXXX na predmet zmluvy,  a to notebooku zn. Acer EX5220, v hodnote nie menej  ako 18 900,-- Sk (627,37 €) s akontáciou 1 890,-- Sk (62,74 €), pričom už pri podpise zmluvy uviedol nepravý údaj o svojom zamestnaní v spoločnosti Gala - XXXXX, Malohontská 224, XXXXX, hoci vedel, že tam nepracoval a nepracuje, tovar nebude mať z čoho splácať, doposiaľ neuhradil ani jednu splátku a spoločnosti XXXXX tak spôsobil škodu vo výške nie menej ako 26 010,-- Sk (863, 37 €) aj s úrokovým navýšením,

lebo je trestné stíhanie neprípustné podľa § 9 odsek 1 písmeno d) Tr. poriadku, nakoľko páchateľ zomrel.

Odôvodnenie:
	Uznesením povereného príslušníka ešte Okresného riaditeľstva PZ, Oddelenia skráteného vyšetrovania XXXXX sp. zn. ORP-253/1-OSV-RS-09 z 13.02.2009 bolo začaté trestné stíhanie a vznesené obvinenie XXXXX za prečin podvodu podľa § 221  ods. 1 Tr. zákona na tých skutkových základoch, ako je to uvedené vo výrokovej časti tohto uznesenia. 

	Nakoľko bolo v rámci skráteného vyšetrovania potrebné vypočuť svedka XXXXX a tento sa v mieste trvalého bydliska nezdržiaval, bolo rozhodnuté povereným príslušníkom dňa 20.07.2009 pod sp. zn. ORP-253/1-OSV-RS-09, a to jeho uznesením v zmysle § 228 ods. 2 písm. a) Tr. poriadku o prerušení trestného stíhania, nakoľko nebolo možné pre neprítomnosť svedka vec náležite objasniť. 

	Následne pri zisťovaní dôvodnosti prerušenia trestného stíhania už teraz poverený príslušník Obvodného oddelenia PZ XXXXX získal informáciu o tom, že obvinený XXXXX dňa 24.02.2010 zomrel, a to v obci XXXXX. Táto skutočnosť je dokladovaná úmrtným listom na č.l. 37 spisového materiálu, z ktorého je zrejmé, že úmrtie obvineného XXXXX je evidované v knihe úmrtí Matričného úradu obce XXXXX vo zväzku XXXXX ročník XXXXX strane XXXXX pod poradovým číslom XXXXX. 

	Podľa § 215 ods. 1 písm. d) Tr. poriadku prokurátor zastaví trestné stíhanie ak je trestné stíhanie neprípustné podľa § 9 Tr. poriadku.

	Z § 9 ods. 1 písm. d) Tr. poriadku vyplýva, že trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

	Vzhľadom k vyššie uvedeným skutočnostiam bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Marko
prokurátor